**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2015 m. gegužės 7 d.  Nr.  T-5

Posėdis vyko 2015-04-16.

Posėdžio pradžia – 9.00 val.

Posėdžio pirmininkas – Adolfas Gritėnas, Savivaldybės rinkimų komisijos pirmininkas.

Posėdžio pirmininkas – Vytautas Grubliauskas, Klaipėdos miesto savivaldybės meras.

Giedamas Lietuvos Respublikos valstybės himnas.

Posėdžiui pirmininkauja – A. Gritėnas.

A. Gritėnas paskelbia, kad į Klaipėdos miesto savivaldybės tarybos (toliau – Taryba) posėdį atvyko 30 naujai išrinktų Tarybos narių, todėl posėdis yra teisėtas.

Skelbia Tarybos posėdį pradėtu, supažindina Tarybos narius su posėdžio vedimo bei Tarybos narių priesaikos davimo tvarkomis.

Vyksta Tarybos narių priesaikos davimo procedūra. Tarybos nariams, davusiems priesaiką, Savivaldybės rinkimų komisijos pirmininkas įteikia Tarybos nario pažymėjimus.

A. Gritėnas pasveikina V. Grubliauską įgijus Tarybos nario ir Klaipėdos miesto savivaldybės mero pareigas bei teises. Perduoda merui Klaipėdos miesto savivaldybės spaudą ir Klaipėdos miesto mero regalijas kaip valdžios ir atsakomybės simbolį.

Perskaito Dalios Grybauskaitės, Lietuvos Respublikos Prezidentės, Romos Žakaitienės, Lietuvos Savivaldybių Asociacijos direktorės ir Ričardo Malinausko, Lietuvos Savivaldybių Asociacijos prezidento, sveikinimus.

D. Kerekeš, Lietuvos Respublikos Vyriausybės atstovė Klaipėdos apskrityje, pasveikina naujai išrinktus Tarybos narius bei Savivaldybės administracijos darbuotojus, svečius.

Posėdžiui pirmininkauja – A. Grubliauskas.

Kvorumo nustatymas. Posėdyje dalyvauja 30 Tarybos narių. Posėdyje dalyvaujančių Tarybos narių ir svečių sąrašai pridedami (1-3 priedai).

Pertrauka.

N. Puteikienė perskaito pareiškimus dėl frakcijos „Puteikis plius“ sudarymo, dėl frakcijos veiklos opozicijoje, dėl Klaipėdos miesto savivaldybės tarybos „Puteikis plius“ frakcijos, Klaipėdos savivaldybės tarybos mažumos (opozicijos), veiklos gairių.

S. Gentvilas perskaito pareiškimą dėl Liberalų sąjūdžio frakcijos sudarymo.

L. Petraitienė perskaito pareiškimą dėl LSDP frakcijos Klaipėdos miesto savivaldybės taryboje steigimo.

T. Fedotova perskaito pareiškimą dėl Politinės partijos Rusų aljansas frakcijos sudarymo.

R. Didžiokas perskaito Klaipėdos miesto savivaldybės tarybos narių – Laisvūno Kavaliausko, Rimanto Didžioko, Arūno Barbšio ir Tomo Meškinio bei Klaipėdos miesto savivaldybės tarybos Tėvynės sąjungos – Lietuvos krikščionių demokratų frakcijos pareiškimus.

V. Titovas (V. Titov) perskaito pareiškimą dėl veiklos pozicijoje.

V. Grubliauskas perskaito pareiškimą dėl valdančios daugumos (koalicijos) sudarymo ir koalicijos programos.

SVARSTYTA. Darbotvarkės tvirtinimas.

V. Grubliauskas informuoja, kad darbotvarkėje yra 7 klausimai. Bendru sutarimu patvirtinta darbotvarkė.

DARBOTVARKĖ:

1. Dėl Klaipėdos miesto savivaldybės administracijos direktorės Juditos Simonavičiūtės atleidimo iš pareigų. Pranešėjas V. Grubliauskas.

2. Dėl Klaipėdos miesto savivaldybės administracijos direktoriaus pavaduotojos Alinos Velykienės atleidimo iš pareigų. Pranešėjas V. Grubliauskas.

3. Dėl Klaipėdos miesto savivaldybės administracijos direktoriaus pavaduotojo Aleksandro Michailovo (Aleksandr Michailov) atleidimo iš pareigų. Pranešėjas V. Grubliauskas.

4. Dėl valstybės tarnautojo, laikinai einančio Klaipėdos miesto savivaldybės administracijos direktoriaus pareigas skyrimo. Pranešėjas V. Grubliauskas.

5. Dėl Klaipėdos miesto savivaldybės administracijos direktoriaus skyrimo. Pranešėjas
V. Grubliauskas.

6. Dėl Klaipėdos miesto savivaldybės mero pavaduotojo skyrimo. Pranešėjas
V. Grubliauskas.

7. Dėl Klaipėdos miesto savivaldybės mero pavaduotojo skyrimo. Pranešėjas
V. Grubliauskas.

|  |
| --- |
|  V. Grubliauskas siūlo sudaryti Balsų skaičiavimo komisiją. Balsų skaičiavimo komisijos nariais paskiriami (bendru sutarimu): Algirdas Grublys (Lietuvos Respublikos liberalų sąjūdis), Valdemaras Anužis (Lietuvos socialdemokratų frakcija,) Jolanta Skrabulienė (Politinė partija Rusų aljansas), Ligita Girskienė (Frakcija „Puteikis plius“), Tomas Meškinis (Tėvynės sąjunga – Lietuvos krikščionių demokratų frakcija), Aldona Staponkienė (Partija „Tvarka ir teisingumas“).Balsų skaičiavimo komisijos pirmininkas – Algirdas Grublys.Balsų skaičiavimo komisijos sekretorė – Ligita Girskienė.  |

1. SVARSTYTA. Klaipėdos miesto savivaldybės administracijos direktorės Juditos Simonavičiūtės atleidimas iš pareigų.

Pranešėjas – V. Grubliauskas, Savivaldybės meras. Siūlo Tarybai, vadovaujantis Lietuvos Respublikos vietos savivaldos įstatymo 16 straipsnio 2 dalies 9 punktu ir 29 straipsnio 6 dalimi, Lietuvos Respublikos valstybės tarnybos įstatymo 5 straipsniu, 44 straipsnio 1 dalies 6 punktu, Lietuvos Respublikos darbo kodekso 177 straipsniu ir pasibaigus administracijos direktorę į pareigas paskyrusios savivaldybės tarybos kadencijai, atleisti Juditą Simonavičiūtę iš Klaipėdos miesto savivaldybės administracijos direktorės pareigų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės administracijos direktorės Juditos Simonavičiūtės atleidimo iš pareigų:

„1. Atleisti 2015 m. balandžio 16 d. Juditą Simonavičiūtę, Klaipėdos miesto savivaldybės administracijos direktorę, iš politinio (asmeninio) pasitikėjimo valstybės tarnautojo Klaipėdos miesto savivaldybės administracijos direktoriaus pareigų, pasibaigus administracijos direktorę į pareigas paskyrusios savivaldybės tarybos kadencijai.

2. Įpareigoti Klaipėdos miesto savivaldybės administracijos vyriausiąjį buhalterį atsiskaityti su Judita Simonavičiūte ir išmokėti:

2.1. dviejų mėnesių gauto darbo užmokesčio dydžio išeitinę išmoką teisės aktų nustatyta tvarka, išmokant per 2 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 2 mėnesių, likusi neišmokėta išmokos dalis nemokama;

2.2. piniginę kompensaciją už 36,49 kalendorinės dienos nepanaudotų kasmetinių atostogų už 2014-04-22–2015-04-16 tarnybos metus.“

BALSUOTA: už – 30, prieš – 0, susilaikė – 0.

2. SVARSTYTA. Klaipėdos miesto savivaldybės administracijos direktoriaus pavaduotojos Alinos Velykienės atleidimas iš pareigų.

Pranešėjas – V. Grubliauskas, Savivaldybės meras. Siūlo Tarybai, vadovaujantis Lietuvos Respublikos vietos savivaldos įstatymo 16 straipsnio 2 dalies 9 punktu ir 29 straipsnio 6 dalimi, Lietuvos Respublikos valstybės tarnybos įstatymo 5 straipsniu, 44 straipsnio 1 dalies 6 punktu, Lietuvos Respublikos darbo kodekso 177 straipsniu ir pasibaigus administracijos direktoriaus pavaduotoją į pareigas paskyrusios savivaldybės tarybos kadencijai, atleisti Aliną Velykienę iš Klaipėdos miesto savivaldybės administracijos direktoriaus pavaduotojos pareigų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės administracijos direktoriaus pavaduotojos Alinos Velykienės atleidimo iš pareigų:

„1. Atleisti 2015 m. balandžio 16 d. Aliną Velykienę, Klaipėdos miesto savivaldybės administracijos direktoriaus pavaduotoją, iš politinio (asmeninio) pasitikėjimo valstybės tarnautojo Klaipėdos miesto savivaldybės administracijos direktoriaus pavaduotojo pareigų, pasibaigus administracijos direktoriaus pavaduotoją į pareigas paskyrusios savivaldybės tarybos kadencijai.

2. Įpareigoti Klaipėdos miesto savivaldybės administracijos vyriausiąjį buhalterį atsiskaityti su Alina Velykiene ir išmokėti:

2.1. dviejų mėnesių gauto darbo užmokesčio dydžio išeitinę išmoką teisės aktų nustatyta tvarka, išmokant per 2 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 2 mėnesių, likusi neišmokėta išmokos dalis nemokama;

2.2. piniginę kompensaciją už 18,70 kalendorinės dienos nepanaudotų kasmetinių atostogų už 2014-05-04–2015-04-16 tarnybos metus.“

BALSUOTA: už – 30, prieš – 0, susilaikė – 0.

3. SVARSTYTA. Klaipėdos miesto savivaldybės administracijos direktoriaus pavaduotojo Aleksandro Michailovo (Aleksandr Michailov) atleidimas iš pareigų.

Pranešėjas – V. Grubliauskas, Savivaldybės meras. Siūlo Tarybai, vadovaujantis Lietuvos Respublikos vietos savivaldos įstatymo 16 straipsnio 2 dalies 9 punktu ir 29 straipsnio 6 dalimi, Lietuvos Respublikos valstybės tarnybos įstatymo 5 straipsniu, 44 straipsnio 1 dalies 6 punktu, Lietuvos Respublikos darbo kodekso 177 straipsniu ir pasibaigus administracijos direktoriaus pavaduotoją į pareigas paskyrusios savivaldybės tarybos kadencijai, atleisti Aleksandrą Michailovą iš Klaipėdos miesto savivaldybės administracijos direktoriaus pavaduotojo iš pareigų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės administracijos direktoriaus pavaduotojo Aleksandro Michailovo (Aleksandr Michailov) atleidimo iš pareigų:

„1. Atleisti 2015 m. balandžio 16 d. Aleksandrą Michailovą, Klaipėdos miesto savivaldybės administracijos direktoriaus pavaduotoją, iš politinio (asmeninio) pasitikėjimo valstybės tarnautojo Klaipėdos miesto savivaldybės administracijos direktoriaus pavaduotojo pareigų, pasibaigus administracijos direktoriaus pavaduotoją į pareigas paskyrusios savivaldybės tarybos kadencijai.

2. Įpareigoti Klaipėdos miesto savivaldybės administracijos vyriausiąjį buhalterį atsiskaityti su Aleksandru Michailovu ir išmokėti:

2.1. dviejų mėnesių gauto darbo užmokesčio dydžio išeitinę išmoką teisės aktų nustatyta tvarka, išmokant per 2 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 2 mėnesių, likusi neišmokėta išmokos dalis nemokama;

2.2. piniginę kompensaciją už 30,1 kalendorinės dienos nepanaudotų kasmetinių atostogų, iš jų: 22,05 kalendorinės dienos už 2014-01-02–2015-01-01 ir 8,05 kalendorinės dienos už 2015-01-02–2015-04-16 tarnybos metus.“

BALSUOTA: už – 30, prieš – 0, susilaikė – 0.

4. SVARSTYTA. Dėl valstybės tarnautojo, laikinai einančio Klaipėdos miesto savivaldybės administracijos direktoriaus pareigas skyrimo

Pranešėjas – V. Grubliauskas, Savivaldybės meras. Siūlo Tarybai, vadovaujantis Lietuvos Respublikos vietos savivaldos įstatymo 13 straipsnio 3 dalies 3 punktu ir atsižvelgdamas į Klaipėdos miesto savivaldybės mero 2015 m. balandžio 16 d. potvarkį Nr. M-16 ,,Dėl valstybės tarnautojo, laikinai einančio Klaipėdos miesto savivaldybės administracijos direktoriaus pareigas, kandidatūros siūlymo“, laikinai eiti Klaipėdos miesto savivaldybės administracijos direktoriaus pareigas Nijolę Laužikienę, Ugdymo ir kultūros departamento direktorę.

N. Laužikienė padėkoja tarybos nariams už pasitikėjimą.

NUSPRĘSTA. Pritarti sprendimo projektui. Priimti sprendimą dėl valstybės tarnautojo, laikinai einančio Klaipėdos miesto savivaldybės administracijos direktoriaus pareigas skyrimo:

„skirti Nijolę Laužikienę, Ugdymo ir kultūros departamento direktorę, laikinai eiti Klaipėdos miesto savivaldybės administratoriaus direktoriaus pareigas iki tol, kol bus paskirtas Klaipėdos miesto savivaldybės administracijos direktorius naujai kadencijai.“

BALSUOTA: už – 27, prieš – 0, susilaikė – 3.

5. SVARSTYTA. Klaipėdos miesto savivaldybės administracijos direktoriaus skyrimas.

Pranešėjas – V. Grubliauskas, Savivaldybės meras, vadovaudamasis Lietuvos Respublikos vietos savivaldos įstatymo 16 straipsnio 2 dalies 9 punktu, 29 straipsnio 3 dalimi, Lietuvos Respublikos valstybės tarnybos įstatymo 8 straipsnio 1 dalimi, 26 straipsnio 1 dalies 1 punktu ir atsižvelgdamas į Klaipėdos miesto savivaldybės mero 2015 m. balandžio 16 d. potvarkį Nr. M-18 „Dėl Klaipėdos miesto savivaldybės administracijos direktoriaus kandidatūros teikimo“, teikia į Klaipėdos miesto savivaldybės administracijos direktoriaus pareigas Saulių Budiną.

S. Budinas prisistato, atsako į Tarybos narių klausimus.

S. Gentvilas, Liberalų sąjūdžio frakcijos vardu, pritaria S Budino kandidatūrai.

V. Anužis, Lietuvos socialdemokratų frakcijos vardu, pritaria S Budino kandidatūrai.

N. Puteikienė sako, kad kandidatas atsakydamas į klausimus nelogiškai dėstė mintis.

R. Didžiokas sako, kad Lietuvos krikščionių demokratų frakcija nėra priėmusi sprendimo dėl balsavimo šiuo klausimu, todėl frakcijos nariai balsuos laisvai. Asmeniškai balsuos už
S. Budiną.

J. Simonavičiūtė linki naujam Savivaldybės administracijos direktoriui pasistengti būti visiems teisingu.

V. Grubliauskas sako, kad sprendimo projektu siūloma Klaipėdos miesto savivaldybės administracijos direktorių skirti į šias pareigas nuo 2015 m. gegužės 4 d., nustatyti A lygio 18 kategoriją ir skirti 60 procentų priemoką už įprastą darbo krūvį viršijančią veiklą.

N. Puteikienė sako, kad nesupranta kaip galima dabar žinoti, jog bus viršijamas darbo krūvis.

V. Grubliauskas sako, jei darbo krūvis nebus viršijamas arba bus nepasitenkinimų, susijusių su direktoriaus darbu, bus galima sugrįžti prie sprendimo ir jį pakeisti.

A. Velykienė sako, kad S. Budinas neturi valstybės tarnautojo patirties, todėl siūlymas skirti priedą yra adekvatus. Nekorektiškai ir nesolidžiai atrodytų, jei Savivaldybės administracijos direktoriaus darbo užmokestis būtų ženkliai mažesnis už skyrių vadovų atlyginimus.

N. Puteikienė sako, kad politika ir logika prasilenkia, nes iš A. Velykienės pasakymų suprato, kad žmogui neturinčiam darbo patirties skiriamas didesnis priedas, didesnis darbo užmokestis.

V. Grubliausko siūlymu Tarybos nariai (bendru sutarimu) patvirtina Balsų skaičiavimo komisijos protokolo ir slapto balsavimo biuletenio pavyzdžius.

Vyksta slapto balsavimo procedūra. Balsų skaičiavimo komisijos pirmininkas A. Grublys paskelbia slapto balsavimo rezultatus dėl Klaipėdos miesto savivaldybės administracijos direktoriaus išrinkimo. Balsavimu (už – 25, prieš – 4, susilaikė – 1) Savivaldybės administracijos direktoriumi išrinktas Saulius Budinas.

S. Budinas padėkoja už pasitikėjimą.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės administracijos direktoriaus skyrimo:

„1. Skirti Saulių Budiną į Klaipėdos miesto savivaldybės administracijos direktoriaus A lygio 18 kategorijos pareigas nuo 2015 m. gegužės 4 d.

2. Skirti Klaipėdos miesto savivaldybės administracijos direktoriui 60 procentų priemoką už įprastą darbo krūvį viršijančią veiklą.“

BALSUOTA: už – 30, prieš – 0, susilaikė – 0.

6. SVARSTYTA. Klaipėdos miesto savivaldybės mero pavaduotojo skyrimas.

Pranešėjas – V. Grubliauskas, Savivaldybės meras, vadovaudamasis Lietuvos Respublikos vietos savivaldos įstatymo 16 straipsnio 2 dalies 3 punktu, 19 straipsnio 1 ir 11 dalimis ir atsižvelgdamas į Klaipėdos miesto savivaldybės mero 2015 m. balandžio 16 d. potvarkį Nr. M-17 „Dėl Klaipėdos miesto savivaldybės mero pavaduotojų kandidatūrų teikimo“, teikia į Klaipėdos miesto savivaldybės mero pavaduotojo pareigas Juditą Simonavičiūtę.

J. Simonavičiūtė prisistato, atsako į Tarybos narių klausimus.

S. Gentvilas, Liberalų sąjūdžio frakcijos vardu, pritaria J. Simonavičiūtės kandidatūrai.

A. Staponkienė, Partijos „Tvarka ir teisingumas“ narė, pritaria J. Simonavičiūtės kandidatūrai.

V. Anužis, Lietuvos socialdemokratų frakcijos vardu, pritaria J. Simonavičiūtės kandidatūrai.

A. Michailovas, Politinės partijos Rusų aljansas vardu, pritaria J. Simonavičiūtės kandidatūrai.

V. Grubliauskas sako, kad sprendimo projektu siūloma Klaipėdos miesto savivaldybės mero pavaduotoją į pareigas skirti nuo 2015 m. balandžio 17 d ir nustatyti Klaipėdos miesto savivaldybės mero pavaduotojo pareiginės algos koeficientą – 10,5.

V. Grubliausko siūlymu Tarybos nariai (bendru sutarimu) patvirtina Balsų skaičiavimo komisijos protokolo ir slapto balsavimo biuletenio pavyzdžius.

Vyksta slapto balsavimo procedūra. Balsų skaičiavimo komisijos pirmininkas
A. Grublys paskelbia slapto balsavimo rezultatus dėl Klaipėdos miesto savivaldybės mero pavaduotojo išrinkimo. Balsavimu (už – 23, prieš – 5, susilaikė – 1) Klaipėdos miesto savivaldybės mero pavaduotoja išrinkta Judita Simonavičiūtė.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės mero pavaduotojo skyrimo:

„ 1. Skirti Juditą Simonavičiūtę Klaipėdos miesto savivaldybės mero pavaduotoja nuo 2015 m. balandžio 17 d.

2. Nustatyti Klaipėdos miesto savivaldybės mero pavaduotojo pareiginės algos koeficientą – 10,5.“

BALSUOTA: už – 29, prieš – 0, susilaikė – 0.

7. SVARSTYTA. Klaipėdos miesto savivaldybės mero pavaduotojo skyrimas.

Pranešėjas – V. Grubliauskas, Savivaldybės meras, vadovaudamasis Lietuvos Respublikos vietos savivaldos įstatymo 16 straipsnio 2 dalies 3 punktu, 19 straipsnio 1 ir 11 dalimis ir atsižvelgdamas į Klaipėdos miesto savivaldybės mero 2015 m. balandžio 16 d. potvarkį Nr. M-17 ,,Dėl Klaipėdos miesto savivaldybės mero pavaduotojų kandidatūrų teikimo“, teikia į Klaipėdos miesto savivaldybės mero pavaduotojo pareigas Artūrą Šulcą.

A. Šulcas prisistato, atsako į Tarybos narių klausimus.

N. Puteikienė siūlo demokratizuoti ir įtraukti bendruomenių atstovus į savivaldybės įmonių stebėtojų tarybas.

S. Gentvilas, Liberalų sąjūdžio frakcijos vardu, pritaria A. Šulco kandidatūrai.

V. Anužis, Lietuvos socialdemokratų frakcijos vardu, pritaria A. Šulco kandidatūrai.

A. Barbšys nesutinka su nuomone, kad savivaldybės įmonių stebėtojų tarybų darbe gali dalyvauti tik atstovai iš valdančiosios daugumos.

L. Girskienė sako, kad tiki, jog būsimas vicemeras yra susipažinęs su Konstitucinio teismo nutarimu dėl Klaipėdos regiono atliekų tvarkymo centro steigimo procedūros ir reaguos į Konstitucinio teismo pastabą.

V. Grubliauskas sako, kad sprendimo projektu siūloma Klaipėdos miesto savivaldybės mero pavaduotoją į pareigas skirti nuo 2015 m. balandžio 17 d ir nustatyti Klaipėdos miesto savivaldybės mero pavaduotojo pareiginės algos koeficientą – 10,5.

V. Grubliausko siūlymu Tarybos nariai (bendru sutarimu) patvirtina Balsų skaičiavimo komisijos protokolo ir slapto balsavimo biuletenio pavyzdžius.

Vyksta slapto balsavimo procedūra. Balsų skaičiavimo komisijos pirmininkas A. Grublys paskelbia slapto balsavimo rezultatus dėl Klaipėdos miesto savivaldybės mero pavaduotojo išrinkimo. Balsavimu (už – 20, prieš – 6, susilaikė – 3) Klaipėdos miesto savivaldybės mero pavaduotoju išrinktas A. Šulcas.

V. Grubliauskas siūlo balsavimu apsispręsti dėl pritarimo sprendimo projektui su papildymu.

A. Šulcas padėkoja už pasitikėjimą.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės mero pavaduotojo skyrimo:

„1. Skirti Artūrą Šulcą Klaipėdos miesto savivaldybės mero pavaduotoju nuo 2015 m. balandžio 17 d.

2.Nustatyti Klaipėdos miesto savivaldybės mero pavaduotojo pareiginės algos koeficientą – 10,5.“

BALSUOTA: už – 29, prieš – 0, susilaikė – 0.

V. Greičiūnas, Klaipėdos miesto garbės pilietis, pasveikina naujai išrinktą Tarybą bei Vytautą Grubliauską, klaipėdiečių tiesiogiai išrinktą Savivaldybės merą.

Posėdis baigėsi 13.45 val.

Savivaldybės rinkimų komisijos pirmininkas Adolfas Gritėnas

Savivaldybės meras Vytautas Grubliauskas

|  |  |
| --- | --- |
| Tarybos sekretorius |  Modestas Vitkus  |

V. Palaimienė, tel. 39 60 69

2015-05-04